Régóta gondolkodok azon, hogy leírjam a palettát. Most a dombóvári időközi választás miatt meg is lépem. 

Első körben viszont továbbra is leszegezem! Nem gondolkodom pártokban! Nem gondolkodom a pártokráciában! Nemzetben gondolkodom, reformer monarchista vagyok! 

Kezdjük az elején akkor. 

@PM_ViktorOrban - Orbán Viktor
 
Személye vitathatatlanul be fog kerülni a történelem könyvekbe. Viszont napraforgónak gondolom. Egy olyan napraforgónak, aki bár jókor veszi észre a politikai széljárás változásának lehetőségeit, ez nem teszi őt kifejezetten jó nemzet orientált vezetővé! Hiszen egy jó nemzetvezető soha nem váltja le elveit csak a nepotizmus és pénztárca miatt! 

@GyurcsanyFerenc - Gyurcsány Ferenc 

Sokan most meg fognak rökönyödni, sajnálom. Én valahogy Gyurcsány Ferencet sokkal elvhűbb embernek tartom. Egy olyan embernek, akinek bár bőven van miért elszámolnia, mégis megvan benne az a „gerinc”, ami miatt sem a nézeteit nem változtatja meg, és az „elbaszás” történteit is beismerte. Viszont soha nem fognék vele össze, hiszen ami történt megtörtént, ez pedig a szememben, bőven kimeríti a nemzetárulást, hogy a saját nemzetedre lövetsz! 

@magyarpeter102 - Magyar Péter
 
Őt valahogy nem kell nagyon elemezni. Egy égi üstökösnek tartott meteor, amely ha becsap nagyobb lesz a baj, mint előtte a riadalom. Viszont halványodik a fénye, ahogyan megyünk előre az időben az is benne van, hogy még becsapódás előtt elég a sztratoszférában. 

@ToroczkaiLaszlo - Toroczkai László

Őszintén mondom, az ő személyén gondolkodtam a legtöbbet. Sokan közületek már régebb óta ismerhetitek személyesen, én 2018 elején találkoztam vele először. Mint minden embernek, neki is megvannak a hibái, de az egyenessége és a nemzet iránti elkötelezettsége vitathatatlan. Közel 30 éve ugyanazt az üzenetet képviseli! Valahol megértem a tetteit, ugyanakkor sajnálom, hogy belement ebbe a pártpolitikai mocsárba. Ha ezt olvassa, üzenem neki: a szíved mélyén te is tudod, hogy mozgalmár vagy. Ez tesz téged vezetővé, nem főnökké. Olyanná, akit egy nemzet képes lenne követni!

Végezetül pedig el szeretném mondani, hogy a többi valaha politikában részt vevő párt elnököt azért nem minősítettem még csak minimális szinten sem, mert értékelhetetlen. Mondhatni kihult csillagnak fényei…